# UGOVOR o POSLOVNO-TEHNIČKOJ SARADNJI

zaključen dana \_\_\_\_\_\_\_\_\_\_\_\_\_. godine, u Beogradu između ugovornih strana:

1. **ATOM PARTNER doo Beograd**, ul. Kneginje Zorke br. 25, 11000 Beograd, PIB 101048614, Matični broj 08647704, (u daljem tekstu ATOM PARTNER), koga zastupa Ninko Đurić, direktor, sa jedne strane

**i**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ul. \_\_\_\_\_\_\_\_\_\_\_\_\_\_br. \_\_\_\_, \_\_\_\_\_\_\_\_\_\_\_\_, Matični broj \_\_\_\_\_\_\_\_\_\_, PIB \_\_\_\_\_\_\_\_\_\_\_\_\_\_\_, u daljem tekstu (PARTNER), koga zastupa \_\_\_\_\_\_\_\_\_\_\_\_\_\_, direktor sa druge strane.
2. **Uvodne odredbe**

**Član 1.**

* 1. Ugovorne strane pristupaju zaključenju ovog Ugovora radi uspostavljanja i potom permanentnog unapređenja saradnje u kvalitativnom i/ili kvantitativnom smislu, u oblasti plasmana računarske opreme, mobilnih telefona i ostalih proizvoda iz prodajnog asortimana ATOM PARTNER.
1. **Predmet ugovora**

**Član 2.**

* 1. Predmet ovog Ugovora je poslovno-tehnička saradnja u oblasti prodaje PARTNER-u računarske opreme, mobilnih telefona i ostalih proizvoda iz prodajnog asortimana ATOM PARTNER (u daljem tekstu: Roba)
1. **Način saradnje**

**Član 3.**

* 1. PARTNER će dostavljati porudžbine u pisanoj formi poručivanjem na portalu B2B na <https://www.atompartner.rs/>, ili putem e-mail-a koje moraju biti prihvaćene od strane ATOM PARTNER.
	2. ATOM PARTNER će potvrditi porudžbinu PARTNERA ili odgovoriti na zahtev za ponudom PARTNERA, putem email-a, a ako je porudžbina odbijena dužan je da navede razloge za odbijanje.
	3. Proizvode koje ATOM PARTNER nema na lageru proizvoda, ATOM PARTNER će obezbediti po porudžbini PARTNERA, u skladu sa posebno dogovorenim uslovima plaćanja i isporuke robe.
	4. PARTNER robu preuzima, na paritetu Franko Skladište ATOM PARTNER, pod uslovima, cenama i na način predviđen ovim Ugovorom, ukoliko se ugovorne strane drugačije ne dogovore za određene konkretne isporuke u porudžbenici.
	5. U slučaju da ATOM PARTNER dostavlja robu PARTNERU, ATOM PARTNER će isporučiti PARTNERU robu na njegovo centralno skladište, dostavnom službom, prema važećem cenovniku kurirske dostave, osim ukoliko ATOM PARTNER u pisanoj formi ne odredi drugačije za porudžbine veće vrednosti, po sopstvenoj proceni.
	6. Ugovorne strane su saglasne da rokovi isporuke iz ovog Ugovora nisu obavezujući, osim ukoliko pojedinačnu isporuku i njene rokove ugovorne strane nisu ugovorile, posebnim pisanim dokumentom.
	7. Rok u kojem ATOM PARTNER po ovom Ugovoru vrši isporuke PARTNERu, uslovljen je blagovremenim prijemom robe od strane dobavljača ATOM PARTNER.
	8. Ugovoreni rokovi isporuke mogu se odložiti i u svim drugim slučajevima u kojima do nepoštovanja roka isporuke ne dolazi usled kašnjenja u isporuci od strane ATOM PARTNER.
	9. PARTNER može u svako doba zahtevati informaciju od ATOM PARTNER o tome da li ima okolnosti koje ukazuju na realnu mogućnost da isporuka robe neće biti izvršena u roku iz ovog Ugovora, te koliko se kašnjenje u isporuci eventualno očekuje.
	10. Ukoliko se očekuje kašnjenje, kao i ukoliko kašnjenje u isporuci traje duže od 3 meseca, PARTNER može otkazati porudžbinu, bez prava da od ATOM PARTNER zahteva bilo kakvu naknadu štete.
	11. ATOM PARTNER će obavestiti PARTNER-a o iznosu minimalne porudžbine koji iznos će važiti do novog obaveštenja. ATOM PARTNER ima pravo da odbije bilo koju porudžbinu ako je količina te porudžbine manja od iznosa minimalne porudžbine.
	12. Robu koju ATOM PARTNER isporuči PARTNERU, PARTNER ne može vratiti, osim u slučaju otklanjanja materijalnih nedostataka na osnovu validnog dokumenta ovlašćenog servisa kojim je utvrđen nedostatak koji se ne može otkloniti opravkom.
	13. ATOM PARTNER može na predlog PARTNERA odobriti sprovođenje marketinških aktivnosti po čijoj realizaciji PARTNER ostvaruje pravo na naknadu uz dostavljanje dokaza o sprovedenim aktivnostima i prethodno dogovorenoj ceni.
1. **Cena i način plaćanja**

**Član 4.**

* 1. Obračun cena robe koju ATOM PARTNER prodaje PARTNER-u, vrši se prema važećem cenovniku ATOM PARTNER, na dan izdavanja fakture, odnosno profakture.
	2. ATOM PARTNER može odobriti PARTNERU dodatni rabat u odnosu na cene iz važećeg dilerskog cenovnika, a na osnovu postignutog obima poslovanja i pod uslovom da PARTNER plaća svoje novčane obaveze blagovremeno.
	3. O vrsti i iznosu dodatnog rabata, ugovorene strane će se posebno dogovoriti putem zaključenja aneksa ovog Ugovora, odnosno u drugoj pisanoj formi. Ukoliko Ugovorne strane ne zaključe aneks ugovora o uslovima i visini rabata, ATOM PARTNER neće biti u obavezi da isplati PARTNER-u rabat, niti ispostavljanjem fakture od strane PARTNER-a, niti izdavanjem knjižnog odobrenja od strane ATOM PARTNER-a.
	4. ATOM PARTNER može PARTNERU, izdati i robu uz fakturu sa označenim rokom plaćanja do **30** dana od dana preuzimanja robe.
	5. U slučaju da je PARTNER u docnji sa isplatom bilo koje fakture ATOM PARTNER, ATOM PARTNER može svaku sledeću isporuku usloviti avansnim plaćanjem, odnosno odbiti da primi porudžbinu PARTNERA.
	6. U svakom slučaju ATOM PARTNER zadržava pravo da uvek zahteva avansno plaćanje, a naročito kada oceni da priroda konkretne porudžbine to zahteva i/ili ako da PARTNER po proceni ATOM PARTNER ne ispunjava i/ili prestane da ispunjava uslove za odloženo plaćanje.
	7. PARTNER se obavezuje da će svoje obaveze po fakturama/profakturama ATOM PARTNER, redovno izmirivati.
	8. U slučaju docnje u plaćanju, PARTNER je u obavezi da ATOM PARTNER plati i pripadajuću zakonsku zateznu kamatu.
	9. Ukoliko ATOM PARNER na osnovu objektivnih informacija može da pretpostavi da će nastupiti nemogućnost plaćanja bilo kojeg iznosa potraživanja ili će u narednom periodu plaćanje biti otežano ili u slučaju da PARTNER kasni s plaćanjem, ATOM PARTNER je ovlašćen da uz pisano obaveštenje PARTNERU učini dospelim sva svoja potraživanja, a PARTNER se obavezuje da, na poziv ATOM PARTNERA, bez odlaganja, vrati isporučenu robu za koju nije isplatio cenu ATOM PARTNER-u.
1. **Isporuka i preuzimanje robe**

**Član 5.**

* 1. Prilikom preuzimanja robe, PARTNER je dužan da izvrši pregled količine i kvaliteta dostavljenih robe te da odmah upozna ATOM PARNER o uočenim (vidljivim) nedostacima robe, u skladu sa članom 5.3. ovog člana Ugovora. ATOM PARTNER će uvažiti reklamaciju u slučaju da je sastavljen zapisnik komisije koju sačinjavaju dva predstavnika PARTNER-a i vozač-dostavljač ATOM PARTNER-a. Nakon potpisivanja reklamacionog zapisnika, PARTNER je dužan da bez odlaganja obavesti ATOM PARTNER
	2. Ugovorne strane su saglasne da će prilikom prijema opreme, ovlašćeni predstavnici ugovornih strana potpisati otpremnicu.
	3. Lica koja potpisuju otpremnicu u ime ATOM PARTNER i PARTNER smatraće se ovlašćenim licima, te ugovorne strane ne mogu osporavati pravnu valjanost ovog dokumenta po ovom osnovu.
	4. Za skrivene nedostatke robe PARTNER ima pravo reklamacije u roku od 6 (šest) meseci od isporuke pod uslovom da u tom roku odmah po uočavanju nedostatka obavesti ATOM PARTNER
	5. ATOM PARTNER ne odgovara za oštećenja na robi i eventualnu štetu koja iz ovoga može biti prouzrokovana trećim licima, do koje je došlo usled neadekvatnog skladištenja, loše manipulacije robe nakon što je isporučena PARTNER-u ili uopšte postupanja PARTNER-a suprotno propisanim standardima za čuvanje i manipulisanje robom odnosno uputstvima proizvođača robe ili ATOM PARTNER.
	6. Ukoliko PARTNER ne postupi na način ili u roku navedenom u ovom članu Ugovora, gubi pravo na otklanjanje materijalnih nedostataka u skladu sa zakonom.
	7. Ugovorne strane su saglasne da su pakovanje i ambalaža uračunati u cenu robe, s tim da ATOM PARTNER nije u obavezi da primi natrag ambalažu isporučene robe.
1. **Sredstvo obezbeđenja**

Član 6.

* 1. Kao sredstvo obezbeđenja naplate potraživanja PARTNER prilikom zaključenja ovog Ugovora predaje ATOM PARTNER-u 2 (dve) registrovane, sopstvene blanko menice, bez protesta, sa odgovarajućim meničnim ovlašćenjem u tekstu koji odredi ATOM PARTNER, dokazom o registraciji menice i overenom kopijom depo kartona od strane banke koji nije stariji od 7 dana od dana zaključenja ugovora, koji se izdaje sa datumom registracije menica, kojim ovlašćuje ATOM PARTNER da u slučaju docnje u plaćanju može svoja potraživanja prema PARTNERu naplatiti aktiviranjem primljene menice.
	2. Istovremeno, potpisivanjem ovog Ugovora PARTNER ovlašćuje ATOM PARTNER, da popuni bitne menične elemente i realizuje menice do iznosa ukupnih obaveza PARTNERA kako za glavni dug tako i za obračunate kamate i naknade u kašnjenju u izmirivanju novčanih transakcija u skladu sa zakonom, bez dostavljanja bilo kakve opomene.
	3. U slučaju promene ovlašćenog lica koje je potpisalo menicu, PARTNER se obavezuje da dostavi novu overenu kopiju depo kartona od strane banke.
	4. U slučaju aktiviranje jedne menice, iz razloga docnje dužnika, PARTNER se obavezuje da preda novu registorvanu sopstvenu blanko menicu bez protesta i menično ovlašćenje najkasnije u roku od 3 dana od dana aktiviranja menice, a ukoliko istu ne dostavi, sve obaveze PARTNER-a po ovom Ugovoru smatraju se dospelim.
	5. U slučaju da PARTNER ne dostavi novu menicu iz prethodnog stava, ATOM PARTNER zadržava pravo da ne prima porudžbine robe.
	6. PARTNER se obavezuje, u roku od 24 sata, da pošalje Prodavcu obaveštenje o nastanku bilo kakvih okolnosti koje bi mogle da imaju uticaj na namirenje svojih dospelih i nedospelih obaveza prema ATOM PARTNER i dalji nastavak ispunjenja obaveza iz ovog Ugovora, a naročito o pretnji za nastupanje blokade računa, podnošenju predloga za otvaranje stečajnog postupka, statsusnim promenama, reorganizaciji, osnivanju novih pravnih subjekata i svih drugih promena koje mogu imati uticaj na navede činjenice.
	7. Ukoliko je došlo do promena iz stava 6.6. ovog člana Ugovora koje mogu uticati na važnost menica, PARTNER je u obavezi da dostavi nove menice, u skladu sa ovim Ugovorom.
	8. U slučaju da se PARTNER ne pridržava obaveza iz člana 6.6. ovog člana Ugovora, ATOM PARTNER se ovlašćuje da može aktivirati sredstva obezbeđenja iz stava 6.1. ovog člana i za nedospele obaveze kako bi sprečio nastanak štete.
	9. Za slučaj da je ATOM PARTNER ostavio dodatni rok za izvršenje obaveze, a PARTNER ni u dodatnom roku ne izvrši plaćanje dospelog duga, Ugovorne strane su saglasne da celokupan iznos duga, za svu robu isporučenu PARTNERU do momenta isteka dodatnog roka, dospeva na plaćanje na dan isteka tog roka, bez obzira na rok plaćanja utvrđen ovim Ugovorom. U tom slučaju ATOM PARTNER je ovlašćen da realizacijom menice izvrši naplatu celokupnog iznosa duga za svu robu koja je isporučena PARTNERU po ovom Ugovoru a nije plaćena.
1. **Kreditni limit (maksimalno zaduženje)**

**Član 7.**

* 1. Ugovorne strane su saglasne da će ATOM PARTNER utvrditi PARTNERU maksimalno zaduženje (credit limit) na osnovu sopstvene procene shodno finansijskim pokazateljima i planiranoj saradnji.
	2. Iznos limita može biti povećan ili smanjen u zavisnosti od blagovremenog plaćanja ispostavljenih faktura, kao i ostalih finansijskih pokazatelja poslovanja PARTNERA, odnosu prema preuzetim obavezama i ispunjenju ugovornih obaveza. U svim navedenim slučajevima ATOM PARTNER ima pravo da jednostrano izmeni ili ukine kreditni limit, o čemu će pisanim putem obavestiti PARTNERA.
	3. Ukoliko konkretna porudžbina prekoračuje utvrđeno maksimalno zaduženje sama po sebi ili u zbiru sa postojećim dugom PARTNERA za već ranije preuzetu robu, preduslov isporuke robe po ovakvoj porudžbini je izvršeno avansno plaćanje za iznos prekoračenog kreditnog limita. Tek po prijemu avansne uplate za iznos prekoračenog kreditnog limita, ATOM PARTNER će otpočeti sa pripremom i slanjem porudžbine PARTNER-u.
1. **Garancija**

**Član 8.**

* 1. Uslovi garancije za robu koju će ATOM PARTNER isporučivati, definisani su za svaku pojedinu vrstu proizvoda na način i u trajanju određenom od strane proizvođača i/ili dobavljača ATOM PARTNER, izjavom o garanciji/deklaracijom (na ili u pakovanju robe).
	2. Danom preuzimanja robe od ATOM PARTNER, na PARTNERA prelaze sva prava/obaveze iz predatih garancija.
	3. Ukoliko izjava o garanciji ili deklaracija nije priložena uz robu, smatraće se da ne podleže garanciji, osim ukoliko se ne utvrdi drugačije.
	4. PARTNER je obavezan krajnjem kupcu robe da obezbedi o svom trošku prevoz neispravne robe od prodajnog mesta do mesta opravke i obrnuto, uključujući i slučaj zamene robe.
	5. Garancija obuhvata opravku ili zamenu robe u zavisnosti od roka u kojem se izjavljuje garancija ili neispravnog ili oštećenog elementa robe, pod uslovom da neispravnost ili oštećenje nisu uzrokovana upotrebom ili skladištenjem robe na način drugačiji od opisanog u uputstvu proizvođača, ili nisu nastali usled neodgovarajućeg ili previsokog napona električne mreže, popravki koje su izvršila treća neovlašćena lica, odnosno ugrađivanja rezervnih delova koje nije ugradio ovlašćeni servis.
	6. U slučaju da utvrđeni nedostatak ili oštećenje na robi za koju je izjavljena garancija, shodno garancijskim uslovima, ne podleže garanciji, ATOM PARTNER se oslobađa bilo kakve obaveze otklanjanja nedostatka ili oštećenja, povrata robe i sl. osim u slučaju da se radi o otklanjanju materijalnog nedostataka u skladu sa zakonom.
	7. Servisiranje robe u garantnom roku PARTNER će realizovati u servisu koji je ovlašćen od strane proizvođača.
1. **Zaštita poslovne tajne**

**Član 9.**

* 1. Ugovorne strane se obavezuje da će poštovati poverljivost podataka i poslovnih tajni druge ugovorne strane, a naročito sve poverljive podatke, bez obzira da li su dostavljeni verbalno ili u vidu audio snimka, u pisanom, elektronskom ili drugom obliku, uključujući, bez ograničenja, ovaj Ugovor i sve njegove priloge i anekse, sve memorandume, obaveštenja, izveštaje, studije, analize, crteže, dopise, spiskove, softver, diskete, specifikacije, slike, grafikone, zvučne zapise, kompilacije, prognoze, podatke, kopije, zapisnike ili druge dokumente, koji se odnose na prošle, tekuće ili buduće poslove, posao, opis izuma, softver ili tehnički mehanizam, tehničke crteže i projekte; planove ili operacije tehničkih crteža ili projekta;; tehnologiju, poslovne tajne; primere, uzorke i prikaze; rezultate istraživanja, poslovni plan, finansijske podatke; trgovinske podatke, cene, pregovore, kojima će imati pristupa u vezi sa ovim Ugovorom.
	2. Ugovorne strane se obavezuju da će poverljive informacije koristiti isključivo u cilju izvršenja ovog Ugovora i njegovih aneksa, i da će voditi računa da ne dospeju u ruke trećih strana ili u javnost u toku trajanja ovog Ugovora kao i u roku od 5 godina po njegovom raskidu ili isteku.
	3. Obe ugovorne strane mogu biti i isporučilac i primalac podataka u zavisnosti da li je ugovorna strana predala ili primila poverljivu informaciju.
	4. Svaka predata Poverljiva Informacija ostaje i dalje imovina isporučioca podataka. Na zahtev isporučioca podataka, informacije će se vratiti ili uništiti, uključujući sve kopije, fotografije, kompjuterske diskove ili druge forme čuvanja podataka, kao i sve duplikate koje postoje kod Primaoca podataka.
	5. Izuzeća od Obaveze poverljivosti:

U slučaju da je bilo koja od ugovornih strana zakonski prinuđena da obelodani bilo koji poverljivi podatak, ili je zahtev za njegovim obelodanjivanjem zasnovan na odluci ili zahtevu državnih organa, koji su ovlašćeni po zakonu da dobiju takve informacije, on će drugoj ugovornoj strani dostaviti promptno pisano obaveštenje o svakom takvom zahtevu, u meri u kojoj takvo obaveštenje samo po sebi ne predstavlja kršenje zakona.

U slučaju iz prethodne tačke ugovorna strana će dostaviti samo onaj deo poverljivih podataka koji se zakonski traži da bude dostavljen i učiniće svaki razuman napor da skrene pažnju na potrebno poverljivo postupanje koje se praktikuje za tako poverljive podatke.

1. **Viša sila**

**Član 10.**

* 1. Ugovorne strane su saglasne da nijedna strana ne bude odgovorna za gubitke i štete u vezi neispunjavanja uslova Ugovora prouzrokovanih višom silom.
	2. Viša sila podrazumeva ekstremne i vanredne događaje koji se ne mogu predvideti u trenutku zaključenja ovog Ugovora, koji su se dogodili bez volje i uticaja ugovornih strana i koji nisu mogli biti sprečeni, otklonjeni ili izbegnuti od strane pogođene višom silom. Kao viša sila mogu se smatrati ali ne isključivo, događaji kao što su poplave, zemljotresi, požari, politička zbivanja ( kao npr. rat, neredi većeg obima, štrajkovi), kašnjenje isporuke od strane dobavljača, imperativne odluke vlasti, promena odluka dobavljača u vezi sa sprovođenjem nacionalnog zakona u vezi sprovođenja ograničenja prodaje robe određenim licima ili na određenom tržištu (zabrane prometa, uvoza i izvoza).
	3. Ugovorne strane su obavezne da informišu u pisanoj formi drugu stranu o nastanku više sile 7 dana od nastupanja.
	4. U slučaju trajanja više sile duže od 3 (tri) meseca, Ugovorne strane će ugovoriti nove uslove saradnje ili raskinuti Ugovor.
	5. Ugovorne strane se ne mogu pozivati na višu silu zbog okolnosti koje su im bile poznate u momentu zaključenja Ugovora i preuzimanja ugovornih obaveza.
	6. Ugovorne strane su obavezne da informišu u istoj formi o završetku više sile. Za vreme više sile sva prava i obaveze iz ovog Ugovora su u zastoju.
1. **Opšte odredbe**

**Član 11.**

* 1. PARTNER se pod punom materijalnom i krivičnom odgovornošću, obavezuje da će o svim okolnostima koje ukazuju na mogućnost blokade računa PARTNER-a, odmah obavestiti ATOM PARTNER, odnosno da svakako neće poručivati robu u situaciji kada postoji realna bojazan da istu neće biti u mogućnosti da plati, a posebno da od momenta kada bankovni račun PARTER-a bude blokiran po bilo kom osnovu – neće ni poručivati robu od ATOM PARTNER.
	2. PARTNER je saglasan da, u slučaju da za vreme trajanja ovog Ugovora do konačnog namirenja obaveza prema ATOM PARNER po ovom Ugovoru, od njegove imovine bude osnovan novi pravni subjekat, isti bude solidarno odgovoran za obaveze PARTNER-a prema ATOM PARTNER po osnovu ovog Ugovora, u smislu instituta pristupanja dugu iz člana 452. Zakona o obligacionim odnosima.
	3. U slučaju pokretanja postupka prinudne naplate protiv PARTNER-a, ATOM PARNER će automatski obustaviti isporuku svih porudžbina, a sve obaveze PARTNER-a po ovom Ugovoru će se smatrati dospelim.
	4. PARTNER je dužan da prilikom preprodaje robe koju je kupio od ATOM PARTNER vodi računa da u svakom momentu pozitivno utiče na reputaciju ATOM PARTNER, kao i: (a) da će izbegavati obmanjujuće ili neetičko ponašanje koje bi moglo biti štetno po ATOM PARTER ili proizvođača robe, (b) da neće koristiti ili učestvovati u bilo kakvom obmanjujućem reklamnom materijalu u vezi sa robom, ATOM PARTNER ili proizvođaču, (c) da neće davati nikakve izjave, garancije koje nisu u skladu sa specifikacijom proizvođača robe, (d) da će se pridržavati svih zakonskih i podzakonskih propisa u vezi sa skladištenjem robe, kao i oglašavanja prodaje robe, kao i ostalih relevantnih propisa i standarda kvaliteta.
	5. PARTNER mora koristiti žigove, trgovačke nazive, logotipe i oznake proizvođača na način da ne povređuje ni na koji način njegovo pravo intelektualne svojine i srodnih prava. PARTNER neće direktno ili indirektno narušiti reputaciju proizvođača robe ili njegovih logotipa, proizvoda, zaštitnih znakova i slično.
	6. Robu koju PARTNER kupi od ATOM PARTNER-a, ovim Ugovorom naročito i sa razumevanjem PARTNER prihvata i opozivo se saglašava da ne može preprodavati van teritorije Republike Srbije.
	7. PARTNER nema pravo da prava i obaveze iz ovog Ugovora prenese na treće lice, bez prethodne pisane saglasnosti ATOM PARTNER.
1. **Zaštita životne sredine**

**Član 12.**

* 1. PARTNER se obavezuje da prilikom obavljanja poslova iz svoje delatnosti, kao i u vršenju ostalih poslova, postupa sa adekvatnom pažnjom i brigom za životnu sredinu, da obezbedi racionalno korišćenje prirodnih resursa, da sprovodi propise o zaštiti životne sredine, da planira i preduzima mere i uobičajene radnje za sprečavanje ugrožavanja životne sredine, u skladu sa Zakonom o zaštiti životne sredine, kao i sporazumima, dozvolama, tehničkim i drugim standardima i normama u oblasti zaštite životne sredine.
	2. PARTNER se takođe obavezuje da u svojim poslovnim procesima obezbedi efikasne mehanizme za kontrolu primene važećih propisa o zaštiti životne sredine, pravima zaposlenih, zaštiti na radu, zaštiti kulturnog nasleđa, zaštiti lokalnih zajednica i njihovih kulturnih vrednosti, zaštiti dece, zaštiti od prinudnog rada, zaštiti osnovnih ljudskih prava i integriteta, kao i zabrani proizvodnje i prometa određenih roba i usluga, što obuhvata i pravno obavezujuće međunarodne konvencije.
1. **Odgovornost**

**Član 13.**

* 1. U slučaju da usled neizvršavanja ugovorenih obaveza, jedna ugovorna strana pretrpi štetu, ugovorna strana koja je odgovorna za štetu je u obavezi da nadoknadi isključivo direktnu, predvidivu dokazanu štetu. ATOM PARTNER neće dugovati naknadu štete za slučaj kašnjenja u isporuci, niti za nadoknadu zamenskih dobara ukoliko ista nisu pribavljena pod tržišnim uslovima.
	2. Nijedna ugovorna strana neće biti odgovorna za naknadu posredne štete, nematerijalne štete, u trenutku zaključenja ugovora nepredvidive štete ili izmakle koristi.
	3. Strana koja se poziva na povredu ugovora dužna je preduzeti sve razumne mere da bi se smanjila šteta izazvana tom povredom, inače druga strana može zahtevati smanjenje naknade.
	4. U slučaju da je šteta naneta namerno ili krajnjom nepažnjom šteta se nadoknađuje u celosti.
1. **Trajanje i raskid ugovora**

**Član 14.**

* 1. Ovaj Ugovor se zaključuje na neodređeno vreme.
	2. Ugovor se može raskinuti sporazumno ili jednostrano uz poštovanje otkaznog roka od 30 dana.
	3. Svaka ugovorna strana može jednostrano da raskine ugovor, bez otkaznog roka, pisanom izjavom volje ukoliko:

• Nad drugom ugovornom stranom bude pokrenut postupak stečaja, likvidacije, prinudnog poravnanja ili administrativnog odnosno prinudnog upravljanja,

• Druga ugovorna strana pravosnažnom presudom dobije zabranu obavljanja delatnosti,

* 1. U slučaju raskida Ugovora sva potraživanja prema PARTNERU se imaju smatrati dospelim momentom dostavljanja Obaveštenja o raskidu, ukoliko nisu prethodno već dospela. Ukoliko PARTNER ne plati celokupni dug u roku od tri dana od dana dostavljanja Obaveštenja o raskidu, ATOM PARTNER je ovlašćen da realizuje sredstvo obezbeđenja iz Člana 6. i naplati celokupni dug bez obaveze da o tome prethodno obavesti PARTNERA.
	2. Raskid ugovora ima dejstvo za ubuduće i ne utiče na prava i obaveze po već izvršenim ugovornim obavezama i/ili obavezama preuzetim pre stupanja na snagu raskida.
	3. Raskid ugovora ne utiče na prava i obaveze ugovornih stana po pitanju poverljivosti podataka.
	4. Po raskidu ovog Ugovora iz bilo kojeg razloga, PARTNER će o svom trošku bez odlaganja a najkasnije u roku od 10 dana vratiti ATOM PARTNER sve uzorke, modele, demo uređaje i sl.
	5. Ovaj Ugovor stupa na snagu danom zaključenja od kog datuma prestaju da važe svi prethodni ugovori, dogovori i sporazumi između Ugovornih strana, bez obzira u kojoj formi su zaključeni.
1. **Salvatorna klauzula**

**Član 15.**

* 1. U slučaju da bilo koja odredba ovog Ugovora bude oglašena ništavom, takva odredba će biti promenjena na način da se sa što manje izmena omogući njena punovažnost i sprovodljivost. Ukoliko promena nije moguća, takva odredba se neće primenjivati, dok će ostale odredbe Ugovora ostati na snazi.
1. **Rešavanje sporova i merodavno pravo**

**Član 16.**

* 1. Ugovorne strane će sva sporna pitanja pokušati prvo da reše sporazumno, dogovorom. Ukoliko se sporno pitanje ne može rešiti na napred navedeni način, Ugovorne strane ugovaraju nadležnost Privrednog suda u Beogradu.
	2. Na sve što nije posebno regulisano ovim Ugovorom, primenjivaće se odredbe zakona koji regulišu obligacione odnose i drugih primenljivih propisa Republike Srbije.
1. **Izmene Ugovora**

**Član 17.**

* 1. Ugovorne strane su saglasne da će sve izmene i dopune ovog Ugovora i priloga vršiti isključivo u pisanoj formi zaključivanjem aneksa ugovora.
1. **Primerci ugovora**

Član 18.

* 1. Ovaj Ugovor sačinjen je u dva primerka od kojih po jedan zadržava svaka ugovorna strana.

|  |  |
| --- | --- |
| **ATOM PARTNER DOO** **\_\_\_\_\_\_\_\_\_\_\_\_\_\_\_\_\_\_\_\_\_\_** | **PARTNER****\_\_\_\_\_\_\_\_\_\_\_\_\_\_\_\_\_\_\_\_\_** |

 Ninko Đurić, direktor \_\_\_\_\_\_\_\_\_\_\_\_\_\_\_, direktor